b'\n_START_ARTICLE_\nMiina H\xc3\xa4rman koulu\n_START_SECTION_\nIB-ohjelma\n_START_PARAGRAPH_\nMiina H\xc3\xa4rman koulussa voi suorittaa IB-ohjelman (luokat 11.\xe2\x80\x9312.). Lis\xc3\xa4ksi koulussa on Primary Years Programme (1.\xe2\x80\x934.-luokat) ja Middle Years Programme (5.\xe2\x80\x9310.-luokat).\n_START_SECTION_\nHistoria\n_START_PARAGRAPH_\nMiina H\xc3\xa4rman koulu on perustettu 1906. Silloin Jaan T\xc3\xb5nisson, Oskar Kallas ja Peeter P\xc3\xb5ld perustivat Viron nuorisonkasvatusseuran ensimm\xc3\xa4isen asteen tytt\xc3\xb6koulun, joka oli ensimm\xc3\xa4inen vironkielinen keskikoulu. Ensimm\xc3\xa4inen rehtori oli Kallas, toinen P\xc3\xb5ld. Opetus aloitettiin osoitteessa Jaani t\xc3\xa4nav 24. Oman rakennuksen suunnitteli arkkitehti Georg Hellat. Keskener\xc3\xa4inen rakennus oli ensimm\xc3\xa4isen maailmansodan aikana sotasairaala. Koulu sai 1944 nimen Tartu Linna 2. Keskkool. Vuonna 1954 koulu muuttui yhteiskouluksi. Vuonna 1964 se nimettiin Miina H\xc3\xa4rman syntym\xc3\xa4n satavuotisjuhlan kunniaksi h\xc3\xa4nen mukaansa.'